CELEX: 52016DP0074
Language: fi
Date: 2016-03-09 00:00:00
Title: Euroopan parlamentin päätös olla vastustamatta ehdotusta komission asetukseksi komission asetuksen (EU) N:o 1178/2011 muuttamisesta lentäjien koulutuksen, kokeiden ja tarkastuslentojen osalta suorituskykyyn perustuvaa navigointia varten (D042244/03 – 2016/2545(RPS))

9.2.2018   
            
            
               FI
            
            
               Euroopan unionin virallinen lehti
            
            
               C 50/150
            
         P8_TA(2016)0074
   Päätös olla vastustamatta täytäntöönpanotoimenpidettä: lentäjien koulutuksen, kokeiden ja tarkastuslentojen osalta suorituskykyyn perustuva navigointi
   Euroopan parlamentin päätös olla vastustamatta ehdotusta komission asetukseksi komission asetuksen (EU) N:o 1178/2011 muuttamisesta lentäjien koulutuksen, kokeiden ja tarkastuslentojen osalta suorituskykyyn perustuvaa navigointia varten (D042244/03 – 2016/2545(RPS))
   (2018/C 050/18)
   
      Euroopan parlamentti, joka
   
               —
            
            
               ottaa huomioon ehdotuksen komission asetukseksi (D042120/03,
            
         
               —
            
            
               ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY sekä neuvoston direktiivin (EY) N:o 1592/2002 ja direktiivin 2004/36/EY 20. helmikuuta 2008 annetun Euroopan parlamentin ja neuvoston asetuksen (EY) N:o 216/2008 (1), ja erityisesti sen 7 artiklan 6 kohdan,
            
         
               —
            
            
               ottaa huomioon edellä mainitun asetuksen 65 artiklassa tarkoitetun komitean 18. joulukuuta 2015 antaman lausunnon,
            
         
               —
            
            
               ottaa huomioon 12. helmikuuta 2016 päivätyn komission kirjeen, jossa se pyytää parlamenttia ilmoittamaan, ettei se aio vastustaa ehdotusta asetukseksi,
            
         
               —
            
            
               ottaa huomioon liikenne- ja matkailuvaliokunnan 23. helmikuuta 2016 päivätyn kirjeen valiokuntien puheenjohtajakokouksen puheenjohtajalle,
            
         
               —
            
            
               ottaa huomioon menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehdyn neuvoston päätöksen 1999/468/EY (2) 5 a artiklan 3 kohdan,
            
         
               —
            
            
               ottaa huomioon liikenne- ja matkailuvaliokunnan suosituksen päätökseksi,
            
         
               —
            
            
               ottaa huomioon työjärjestyksen 106 artiklan 4 kohdan d alakohdan ja 105 artiklan 6 kohdan,
            
         
               —
            
            
               ottaa huomioon, että työjärjestyksen 105 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 8. maaliskuuta 2016, ei ole esitetty vastalauseita,
            
         
               A.
            
            
               ottaa huomioon, että ehdotuksen komission asetukseksi tavoitteena on muun muassa jatkaa yksityislentäjän lupakirjan haltijoiden nykyistä siirtymäkautta vuodella huhtikuuhun 2017 aikaisemman 8. huhtikuuta 2016 asemasta;
            
         
               B.
            
            
               ottaa huomioon, että parlamentin määräaika vastustaa ehdotusta komission asetukseksi päättyy 23. huhtikuuta 2016;
            
         
               C.
            
            
               toteaa, että komission asetuksen voimaantulo 8. huhtikuuta 2016 mennessä estäisi oikeudellisen tyhjiön syntymisen monille tuhansille EU:n kansalaisille, joilla on Yhdysvaltain ilmailuhallinnon (FAA) myöntämä yksityislentäjän lupakirja;
            
         
               D.
            
            
               toteaa, että jos päivämäärää ei muuteta, näiden lentäjien on validoitava tai muunnettava FAA-lupakirjansa EU:n lupakirjaksi, mikä edellyttää huomattavia resursseja ja aikaa sekä kansallisilta viranomaisilta että lentäjiltä;
            
         
               E.
            
            
               ottaa huomioon, että komissio ja Euroopan lentoturvallisuusvirasto ovat halukkaita neuvottelemaan yksinkertaistetusta menettelystä tällaisten lentäjien lupakirjojen vastavuoroisen tunnustamisen helpottamiseksi ja muuntamiseksi EU:n ja Yhdysvaltain välillä; toteaa, että tämä uusi menettely saadaan lentäjien käyttöön todennäköisesti vuoden 2016 toisella puoliskolla;
            
         
            
               1.
            
            
               ilmoittaa, että se ei vastusta ehdotusta komission asetukseksi;
            
         
            
               2.
            
            
               kehottaa puhemiestä välittämään tämän päätöksen komissiolle ja tiedoksi neuvostolle.
            
         
      (1)  EUVL L 79, 19.3.2008, s. 1.
   
      (2)  EYVL L 184, 17.7.1999, s. 23.